
Nr.2821 din 14.04.2025

REFERAT DE APROBARE 
la Proiectul de hotărâre privind înfiinţarea Serviciului Public Comunitar Local de Evidenţă a Persoanelor, comuna Liebling, judeţul Timiș

	Prezentul proiect de hotărâre este inițiat având în vedere cu necesitatea şi oportunitatea înfiinţării Serviciului Public Comunitar Local de Evidenţă a Persoanelor, comuna Liebling, judeţul Timiş. 
Potrivit prevederilor legale în vigoare, una dintre principalele atribuţii ale Consiliului Local al comunei Liebling, judeţul Timiş, este aceea de gestionare a serviciilor publice de interes local destinate cetăţenilor, printre care şi înfiinţarea Serviciul Public Comunitar de Evidenţă a Persoanelor, astfel încât să fie uşurată procedura de solicitare şi eliberare a actelor de identitate de către cetăţenii care au domiciliul stabil sau după caz, reşedinţa în comuna Liebling, judeţul Timiş, aceştia nemaifiind obligaţi să se deplaseze pe raza altei unităţi administrativ – teritoriale şi anume la Ghişeul Serviciul Public Comunitar de Evidenţă a Persoanelor al oraşului Deta, judeţul Timiş, la care comuna Liebling este arondată. 
Totodată, prin înfiinţarea Serviciul Public Comunitar de Evidenţă a Persoanelor în cadrul unităţii administrativ – teritoriale comuna Liebling din judeţul Timiş şi prin preluarea atribuţiilor şi prerogativelor cu privire la evidenţa persoanelor pentru cetăţenii comunei Liebling, judeţul Timiş, se va asigura o creştere a eficacităţii şi eficienţei referitoare la evidenţa persoanelor, scopul principal fiind asigurarea creşterii calităţii în îndeplinirea serviciilor prestate pentru cetăţeni. 
[bookmark: _GoBack]În conformitate cu: 
- prevederile art. 4, art. 20 alin.(2), art. 25 din OUG nr. 84/2001 privind înfiinţarea, organizarea şi funcţionarea Serviciilor Publice Comunitare de Evidenţă a Persoanelor, cu modificările şi completările ulterioare. 
- prevederile art. 4 din Anexa la HG nr. 2104/2004 pentru aprobarea Metodologiei privind criteriile de dimensionare a numărului de funcţii din aparatul Serviciilor Publice Comunitare de Evidenţă a Persoanelor, constituirea patrimoniului şi managementul resurselor umane, finaciare şi materiale, cu modificările şi completările ulterioare. 
- prevederile Legii nr. 273/2006 privind finanţele publice locale, cu modificările şi completările ulterioare. 
- prevederile OUG nr. 63/2010 privind modificarea şi completarea Legii nr. 273/2006 privind finanţele publice locale precum şi pentru stabilirea unor măsuri financiare, cu modificările ulterioare. 

În subordinea fiecărui consiliu local al comunelor, oraşelor, municipiilor, precum şi a consiliilor locale ale sectoarelor municipiului Bucureşti se poate organiza Serviciu Public Comunitar Local de Evidenţă a persoanelor. Structura organizatorică, statul de funcţii, numărul de posturi şi regulamentul de organizare şi functionare ale serviciilor publice comunitare locale de evidentă a persoanelor se stabilesc prin hotărâre a consiliilor locale, cu avizul Direcției Generale pentru Evidența Persoanelor. 
Numărul de posturi aferent fiecărui serviciu public comunitar local de evidenţa a persoanelor se stabileşte în funcţie de numărul populaţiei din unitatea administrativ-teritoriala deservită, respectiv dacă numărul populaţiei din unitatea administrativ-teritorială este mai mic de 50.000 de locuitori, numărul posturilor serviciilor publice comunitare locale de evidenţă a persoanelor se stabileşte după criteriul "un post la 10.000 de locuitori", dar nu mai puţin de 3 posturi pentru fiecare serviciu public comunitar local de evidenţă a persoanelor. 

Ținând cont de:
a) Avizul Direcţiei Generale pentru Evidenţa Persoanelor nr.1258/09.04.2025 privind înfiinţarea unui Serviciul Public Comunitar Local de Evidenţă a Persoanelor la nivelul Comunei Liebling;
b) Adresa Instituţiei Prefectului - Judeţul Timiş nr.2320/S2/2025 prin care se comunică numărul de posturi, potrivit dispoziţiilor pct.2 din Anexa la  Ordonanța de Urgență a Guvernului nr. 63/2010 pentru modificarea Legii nr. 273/2006 privind finanţele publice locale, precum şi pentru stabilirea unor măsuri financiare, aprobată cu modificările şi completările ulterioare și anume 3 posturi; 

În baza motivelor enunțate în prezentul referat, propun Consiliului Local al comunei Liebling, judeţul Timiş, adoptarea unei Hotărâri privind înființarea Serviciului Public Comunitar Local de Evidență a Persoanelor al comunei Liebling, conform prevederilor Proiectului de Hotărâre.

